تېرو ۲۴ ساعتونو کې د سرې میاشتې د فعالیتونو خبرونه: کابل: * د سعودی عربستان د ملک سلمان مرستندویه مرکز له لوری د روژې په مناسبت اړمنو او بې وزلو کورنیو سره د مرستې په موخه افغانی سرې میاشتې ته ۱۰۰ ټنه خُرما وسپارل شوه. * ‏مرکزی مرستون کې له ۲۵۶ سوالګرو کورنیو سره په ټولیز ډول ۱،۲۷۳،۰۰۰ افغانۍ نغدی مرسته وشوه. بغلان: ‏د روغتیاپالو پر مټ په بېلابېلو سیمو کې په تېرو ۳۰ ورځو کې ۱۵،۲۸۸ وګړو ته روغتیایی خدمات وړاندې شوی. ارزګان: له ۶ راستنېدونکو کډوالو کورنیو سره د ۳۰ لیټره غوړیو مرسته وشوه، چې هرې کورنۍ ته ۵ لیټره غوړی ورکړل شول. بلخ: دارالمجانین کې ۲۳ تنه روانی ناروغان له درملنې وروسته روغ او خپلو کورونو ته وسپارل شول. خوست: ښوونیز مرکز کې د پښتو، انګلیسی او کمپیوټر برخو ۱۰۸ تنه زده کوونکی د زده کړو له بشپړولو وروسته فارغ شول. پکتیکا: مټاخان ولسوالۍ کې پر ۱۲۰ تنو نویو روزل شویو ښځینه او نارینه رضاکارانو د لومړنیو روغتیایی مرستو بستې ووېشل شوې.